Ego P[ontius], Dei permissione ecclesiæ Masticonensis minister humilis, notum facio omnibus præsentes litteras inspecturis, quod Willelmus et Guichardus de Varennis, fratres, quitaverunt, et si quid juris ibi habebant per sacramentum concesserunt Deo et ecclesiæ Cluniacensi custodiam molendini de Verneto, quam Maiolus, quondam frater eorum, prout ipsi confitentur, in ultima voluntate sua pro remedio animæ suæ ipsi ecclesiæ Cluniacensi donaverat. Quæ custodia est in viis panelli farinæ. In cujus rei testimonium præsentibus litteris sigillum nostrum apposuimus. Actum anno Domini M. CC. decimo septimo.